EkBass/fiwiki-20250220-pages-articles huggingface dataset:
Barmouth

Barmouth (, toinen nimi ) on kaupunki Walesissa, Gwyneddin kreivikunnassa. Se sijaitsee Mawddachjoen suulla. Barmouth on perinteinen kotimaan rantalomakohde.Kaupungin kotisivu Siellä on noin 2 500 ympärivuotista asukasta.Llwyndu Farmhouse 1700- ja 1800-luvulla se oli merkittävä laivanrakennuspaikkakunta.Heritage of Barmouth == Lähteet == == Aiheesta muualla == *BBC North Wales Luokka:Gwyneddin kaupungit Luokka:Walesin kunnat
Haminan palo 1821

Haminan palo 1821 oli tulipalo, joka tuhosi suuren osan Haminan kaupungista. Suurpalo syttyi 18. elokuuta. Haminan linnoitusalueen eli keskustan rakennuksista tuhoutui 90 % eli 110 taloa. Ainoastaan Kasarminkadun eteläpuolinen alue säästyi tulelta. Myös kaupungin kirkot ja raatihuone kärsivät merkittäviä vaurioita. Raatihuoneentorilla sijainnut Elisabetin kirkko tuhoutui kokonaan ja Marian kirkon (Vehkalahden kirkon) kellotapuli tuhoutui. Marian kirkko korjattiin C. L. Engelin suunnitelmien perusteella. Asemakaavaan ei tehty muutoksia palon jälkeen. ==Lähteet== Luokka:1800-luvun tulipalot Palo 1821 Luokka:Kymenlaakson historia Luokka:Tulipalot Suomessa Luokka:Vuoden 1821 onnettomuudet Luokka:Kaupunkien palot
Viva la Vida or Death and All His Friends

Viva la Vida or Death and All His Friends on englantilaisen rockyhtye Coldplayn neljäs studioalbumi. Se julkaistiin 12. kesäkuuta 2008 Britanniassa ja 17. kesäkuuta 2008 Pohjois-Amerikassa. Albumin on tuottanut Brian Eno, Markus Dravs ja Rik Simpson. Albumin kansitaiteessa esiintyy Eugène Delacroix’n maalaus Vapaus johtaa kansaa. ==Kappaleet== Kaikki kappaleet tehneet Berryman, Buckland, Champion ja Martin, ellei toisin mainittu. # "Life in Technicolor" (Berryman/Buckland/Champion/Martin/Hopkins) – 2:29 # "Cemeteries of London" – 3:21 # "Lost!" – 3:55 # "42" – 3:57 # "Lovers in Japan/Reign of Love" – 6:51 #*"Lovers in Japan" – 3:56 #*"Reign of Love" – 2:55 # "Yes" – 7:06 #*"Yes" – 4:04 #*"Chinese Sleep Chant" – 3:02 (piilotettu kappale) # "Viva la Vida" – 4:01 # "Violet Hill" – 3:42 # "Strawberry Swing" – 4:09 # "Death and All His Friends" – 6:18 #*"Death and All His Friends" – 3:32 #*"The Escapist" (Berryman/Buckland/Champion/Martin/Hopkins) – 2:46 (piilotettu kappale) Bonuskappaleet: # * "Lost?" – 3:39 (Japanin julkaisun ja iTunesin bonuskappale) # "Lovers in Japan (akustinen versio)" – 3:54 (iTunes ennakkotilauksen bonukappale) ==Julkaisupäivät== Maa Ajankohta Levy-yhtiö Japani 11. kesäkuuta 2008 Toshiba-EMI Britannia 12. kesäkuuta 2008 Parlophone Suomi 13. kesäkuuta 2008 EMI Irlanti 13. kesäkuuta 2008 Capitol Australia ja Uusi-Seelanti 14. kesäkuuta 2008 EMI Muu maailma 16. kesäkuuta 2008 EMI Kanada 17. kesäkuuta 2008 Capitol Yhdysvallat == Lähteet == == Arvostelut == * AllMusic: * Soundi: Luokka:Vuoden 2008 albumit Luokka:Coldplayn albumit Luokka:Brian Enon tuottamat albumit
Barbara Lah

Barbara Lah (s. 24. maaliskuuta 1972 Gorizia) on eläkkeelle jäänyt italialainen kolmiloikkaaja, jonka uran paras hyppy oli 14,38 metriä pitkä. Hän hyppäsi sen MM-kilpailuissa 2003 Pariisissa. Pituushypyssä hänen ennätyksensä on 6,12 metriä. ==Saavutukset== Hänen paras saavutuksensa MM- tasolla oli, kun hän oli vuoden 2003 MM-kisoissa kuudes omalla henkilökohtaisella ennätyksellään. Sisähallimaailmanmestaruuskilpailuiden paras tulos hänellä on 13. Hän saavutti sen vuonna 1995. ==Lähteet== * Luokka:Italialaiset kolmiloikkaajat Luokka:Vuonna 1972 syntyneet Luokka:Elävät henkilöt
Tympanon

Tympanon () on kaaren rajaama puolikaaren tai kolmion muotoinen koristeellinen seinäpinta sisäänkäynnin yllä. Usein se sisältää patsaita tai muita ornamentteja. Sana tympanon tarkoitti alun perin päätykolmiota antiikin kreikkalaisessa arkkitehtuurissa. Tympanoneja käytetään monissa arkkitehtuurisissa tyyleissä. Tympanon keksittiin muinaisessa Egyptissä 200-luvun eaa. alkupuolella ja se on myöhemmin ollut esillä paitsi kreikkalaisessa ja roomalaisessa myös kristillisessä ja islamilaisessa arkkitehtuurissa.Hill, Donald Routledge (1996), "Engineering", in Roshdi Rashed, Encyclopedia of the History of Arabic Science, Vol. 3, p. 751-795 [769]. Kreikkalaisessa ja kristillisessä arkkitehtuurissa tympanoneissa kuvataan usein uskonnollisia kohtauksia. == Kuvia == Image:Notre Dame Paris front facade lower.jpg|Kolme tympanonia Notre Damen fasadissa, Pariisi, Ranska Image:Stralsund, Germany, Nikolaikirche, Schmuck über der Eingangstür (2006-09-29).JPG|Veistetty tympanon Stralsundissa, Saksa Image:Gourgouillon adoration.jpg|Uskonnollinen kuva tympanonissa, Clermont-Ferrand, Ranska Image:Vitoria - San Pedro 50.JPG|Kuvia Pyhän Pietarin ja Neitsyt-Marian elämistä, Vitoria-Gasteiz, Espanja Image:Olin-Warner-LoC-tympanum- Highsmith.jpeg|Pronssinen korkeaa reliefiä oleva tympanon, Thomas Jeffersonin rakennus, Washington Image:France laMadadleineVezelay tympanum a.jpg|Vézelayn luostarin romaaninen tympanon, Burgundi, Ranska == Lähteet == == Aiheesta muualla == Luokka:Arkkitehtuurin käsitteet Luokka:Kreikankieliset sanat ja sanonnat
THW Kiel

Turnverein Hassee-Winterbek Kiel, yleensä lyhyesti THW Kiel, on saksalainen käsipalloseura, jonka kotikaupunki on Kiel. Seura on perustettu vuonna 1904. Seura pelaa Saksan Bundesliigassa, joka on Saksan korkein sarjataso. THW Kiel on voittanut sarjan 21 kertaa, mikä tekee siitä liigan menestyneimmän joukkueen. THW Kiel pelaa kotiottelunsa Sparkassen-Arenalla, jolle mahtuu 13 000 katsojaa. Seuran pelivärit ovat musta ja valkoinen. Seuran presidentti on Uwe Schwenker ja valmentaja islantilainen Alfreð Gíslason. == Saavutukset == * Saksan Bundesliiga: 21 voittoa vuosilta 1957, 1962, 1963, 1994, 1995, 1996, 1998, 1999, 2000, 2002, 2005, 2006, 2007, 2008, 2009, 2010, 2012, 2013, 2014, 2015, 2020 * Saksan cup: 11 voittoa vuosilta 1998, 1999, 2000, 2007, 2008, 2009, 2011, 2012, 2013, 2017, 2019 * Saksan Supercup: 10 voittoa vuosilta 1995, 1998, 2005, 2007, 2008, 2011, 2012, 2014, 2015, 2020 * Mestareiden liiga: 4 voittoa vuosilta 2007, 2010, 2012, 2020 * EHF Cup: 4 voittoa vuosilta 1998, 2002, 2004, 2019 * EHF Champions Trophy: 1 voitto vuodelta 2007 * Euroopan seurajoukkueiden mestaruusturnaus: kerran finalisti, vuonna 2004 * Seurajoukkueiden maailmanmestaruus: 1 voitto vuodelta 2011 == Kuuluisia pelaajia == * Magnus Wislander * Henning Fritz == Aiheesta muualla == *Virallinen kotisivu Kiel Luokka:Kiel Luokka:Vuonna 1904 perustetut urheiluseurat
Mandi (nimi)

Mandi on suomalainen naisen etunimi. Mandi on lyhenne nimestä Amanda, joka tarkoittaa rakastettavaa. Vuoden 2019 loppuun mennessä Mandi oli Digi- ja väestötietoviraston tietojen mukaan annettu nimeksi 542 suomalaiselle naiselle. ==Tunnettuja Mandi-nimisiä == *Mandi (Amanda) Granfelt (1850–1926), suomalainen kansakoulunopettaja, kirjailija ja suomentaja *Mandi (Amanda) Hannula (1880–1952), suomalainen kansanedustaja *Mandi Lampi (myös Mandi, 1988–2008), suomalainen laulaja *Mandi (Amanda) Sinkkonen (1894–1966), Suomen nuorten kristillisen liiton tyttö- ja naistyön matkasihteeri *Mandi (Amanda) Sirola (1881–1965), suomalainen kommunistipoliitikko *Mandi (Amanda) Terho (1885–1971), suomalainen näyttelijä ==Lähteet== Luokka:Etunimet
Muumion kirous

Muumion kirous eli faaraon kirous on oletettu kirous, joka lankeaisi egyptiläisen muumion tai faaraon hautarauhaa häirinneelle henkilölle. Tunnetuin tapaus, jossa muumion kirouksen on väitetty toteutuneen, oli faarao Tutankhamonin hautaa avatessa. Tuolloin monet hautaan tunkeutuneet kuolivat lyhyen ajan kuluessa. Muumion kirousta puitiin iltapäivälehdistössä 1920-luvulla faarao Tutankhamonin haudan avaamisen jälkeen. Hautaa tutkinut harrastaja-arkeologi lordi Carnarvon kuoli äkillisesti noin kuukausi haudan avaamisen jälkeen. Ilmeisesti häntä oli seitsemän kuukautta aiemmin pistänyt hyttynen, ja hän olisi menehtynyt piston aiheuttamaan tulehdukseen. Kuolinyönä Kairossa oli koko kaupungin pimentänyt sähkökatkos. Kotona Englannissa lordi Carnarvonin koiran kerrottiin juuri tällä hetkellä ulvoneen villisti ja sitten kuolleen. Kerrottiin myös, että 12 vuodessa 32 haudankaivuuseen osallistunutta ihmistä kuoli tavalla tai toisella. Skeptikoiden mukaan heitä oli vain kahdeksan 58 henkilöstä. Tämä antoi eräille journalisteille aiheen vihjailla yliluonnollisten voimien vaikutuksesta. Spekuloitiin myös ajatuksella, että faaraon hautaan kertyneet homeitiöt tai kaasut olisivat aiheuttaneet kuolettavia myrkytyksiä, mutta tästä ei ole todisteita. Howard Carter, jonka ansiota Tutankhamonin haudan löytyminen ensisijaisesti oli, eli 17 vuotta haudan avaamisen jälkeen. Carter ei uskonut kiroukseen, vaan hänen kerrotaan harmistuneen spiritisteistä, jotka ottivat häneen yhteyttä tarjotakseen neuvoja kiroukselta suojautumiseen. ==Lähteet== * === Viitteet === Luokka:Kiroukset Luokka:Muinaisen Egyptin mytologia
Werner Ostendorff

Werner Ostendorff (s. 15. elokuuta 1903, k. 1. toukokuuta 1945, Bad Aussee) oli SS-Gruppenführer ja Waffen-SS:n kenraaliluutnantti sekä SS- Verfügungsdivisionin (myöhemmin SS-divisioona Das Reich) joukkueenjohtaja Paul Hausserin alaisuudessa ja tammikuusta 1944 17. SS-panssarikrenätööridivisioona Götz von Berlichingenin komentaja. Das Reichin komentajana 9. maaliskuuta 1945 hän haavoittui vaikeasti Stuhlweissenburgissa, Unkarissa ja kuoli muutama päivä sodan lopun jälkeen reservisairaalassa Bad Ausseessa. == Kunniamerkit == * Rautaristi (1939) II. ja I. luokka * kultainen Saksanristi 5. kesäkuuta 1942 * Rautaristin ritarin risti tammen lehdillä ** Ritarin risti 13. syyskuuta 1941 ** Tammen lehdet 6. toukokuuta 1945 postuumisti. == Aiheesta muualla == Luokka:SS-kenraalit Luokka:Vuonna 1903 syntyneet Luokka:Vuonna 1945 kuolleet
Jonathan Penrose

Jonathan Penrose (7. lokakuuta 1933 – 30. marraskuuta 2021Jonathan Penrose obituary) oli brittiläinen shakinpelaaja. Hän voitti Britannian-mestaruuden useita kertoja ja osallistui monina vuosina shakkiolympialaisiin. Penrose on tieteilijä Lionel Penrosen poika. Matemaatikot Roger Penrose ja Oliver Penrose ovat hänen veljiään. Penrose on myöhemmällä urallaan menestynyt kirjeshakissa. Hänestä tehtiin vuonna 1971 Brittiläisen imperiumin ritarikunnan upseeri. ==Lähteet== ==Aiheesta muualla== * Luokka:Englantilaiset shakinpelaajat Luokka:Vuonna 1933 syntyneet Luokka:Vuonna 2021 kuolleet
Oliver Penrose

Oliver Penrose (s. 1929) on brittiläinen matemaatikko. Hän toimi professorina Heriot-Wattin yliopistossa Edinburghissa vuodesta 1986, kunnes jäi emeritukseksi 1994. Hän on opettanut myös avoimessa yliopistossa. Penrose on Royal Societyn jäsen vuodesta 1987. Penrose on psykiatri ja geenitutkija Lionel Penrosen poika. Fyysikko ja matemaatikko Roger Penrose ja shakinpelaaja Jonathan Penrose ovat hänen veljiään. == Lähteet == Luokka:Brittiläiset matemaatikot Luokka:Brittiläiset professorit Luokka:Vuonna 1929 syntyneet Luokka:Elävät henkilöt
Myrskyvuoksi

Myrskyvuoksi (tunnetaan myös nimellä myrskytulva) tarkoittaa merenpinnan nopeaa nousemista voimakkaan matalapaineen yhteydessä. Ilmiöstä käytetään usein sen englanninkielistä nimeä storm surge. Sen syntytapa on aivan erilainen kuin tsunamin tai vuorovesi-ilmiön; yhteistä kaikille kolmelle on veden korkeuden nouseminen. Myrskyvuoksen aiheuttavat kaksi ilmiötä: tuuli ja ilmanpaine. Tuuli synnyttää tuuliaaltoja ja ajaa vettä kohti matalapaineen keskusta, missä konvergenssi nostaa veden korkeutta. Paine-ero aiheuttaa veden pinnan nousua, koska matalapaineen keskellä ilma painaa vettä alaspäin vähemmän kuin reunoilla. Paine-eron vaikutusta voi verrata tyhjiön "imuun" – siitä englanninkielinen nimi surge. Kun tällainen vesipinnan "kukkula" saapuu liikkuvan matalapaineen mukana rantaan, havaitaan voimakas, nopea hyökyaalto. Aallon korkeus riippuu merenpohjan muodoista. Pahimmat tuhot syntyvät siellä, missä pohja nousee loivasti kohti rantaviivaa. Saffirin-Simpsonin hurrikaaniasteikkolla heikoimman ykkösluokan trooppinen hirmumyrskyn aiheuttama keskimääräinen myrskyvuoksi on 1,2–1,5 metriä, mutta esimerkiksi hurrikaani Sandy nostatti rannikon lähellä nelimetrisen myrskyvuoksen. Myrskyvuoksesta ja siihen liittyvästä hyökyaallosta puhutaan yleensä trooppisten hirmumyrskyjen yhteydessä. Samantapainen ilmiö voidaan havaita myös keskileveysasteiden matalapaineiden yhteydessä. Itämerellä ilmiön selittämistä mutkistaa vielä mutkitteleva rantaviiva; Tanskan salmista pakkaantuva vesi vaikuttaa merenpinnan korkeuteen Pohjanlahdella ja Perämerellä asti. Pietarin tulvapato rakennettiin Suomenlahden pohjukkaan suojaamaan Pietaria myrskyvuokselta, koska koko kaupungin historiallinen keskusta on alle neljän metrin korkeudella merenpinnasta, osat siitä jopa merenpinnan alapuolella. Ennen patoa myrskyvuoksi tuotti kaupungissa ongelmia suunnilleen kerran vuodessa.Recent improvements in automated flood forecasting system for St. Petersburg Storm surges and flooding in the Baltic Sea == Lähteet == == Aiheesta muualla == Luokka:Luonnonilmiöt Luokka:Hydrologia Luokka:Aallot (vesi)
Narok

Narok on Itä-Afrikan hautavajoaman reunalla sijaitseva kaupunki lounais- Keniassa, noin kahden ja puolen tunnin päässä Nairobista länteen. Kaupunki on 1 827 metriä meren pinnasta ja siinä, Narokin piirikunnan pääkaupungissa, asuu noin 40 000 henkeä, lähinnä maasaita. Matkalla Nairobista Masai Maran kansallinen suojelualueelle se on viimeinen iso kaupunki tien varrella. Narok on 145 km Nairobista länteen. Narok on piirikuntansa kaupallinen keskus. Alueella on maanviljelyä ja matkailua, ja sieltä on löydetty kultaesiintymiä. ==Lähteet== Luokka:Kenian kaupungit
Lionel Penrose

Lionel Sharples Penrose (11. kesäkuuta 1898 – 12. toukokuuta 1972) oli brittiläinen psykiatri, geneetikko, matemaatikko ja shakkiteoreetikko. Hän teki merkittävää työtä varsinkin tutkiessaan geenien vaikutusta kehitysvammaisuuden syntyyn. Penrose työskenteli toisen maailmansodan jälkeen pitkään Galton Laboratoryssa University College Londonissa. Hän oli myös yhteiskunnallisesti aktiivinen ja kveekarien jäsen. Hänelle myönnettiin vuonna 1960 Albert Lasker -palkinto lääketieteellisestä perustutkimustyöstä. Penrose kuului tunnettuun sukuun; Oliver, Roger ja Jonathan Penrose ovat hänen poikiaan. Hänen veljensä oli taiteilija Roland Penrose. == Lähteet == Luokka:Brittiläiset geneetikot Luokka:Brittiläiset matemaatikot Luokka:Brittiläiset psykiatrit Luokka:Royal Societyn jäsenet Luokka:Vuonna 1898 syntyneet Luokka:Vuonna 1972 kuolleet
Roland Penrose

Roland Penrose (14. lokakuuta 1900 Lontoo, Englanti – 23. huhtikuuta 1984 East Sussex) oli brittiläinen taidemaalari, runoilija ja historioitsija. Penrose oli yksi Institute of Contemporary Artsin perustajista Lontoossa vuonna 1946. Hän oli lisäksi organisoimassa Lontoon kansainvälistä surrealistinäyttelyä vuonna 1936. Penrose oli kveekari. Hänestä tehtiin Brittiläisen imperiumin ritarikunnan komentaja vuonna 1960, ja hänet lyötiin ritariksi saavutuksista kuvataiteessa vuonna 1966. Hän sai Sussexin yliopiston kunniatohtorinarvon 1980. Penrose oli Lionel Penrosen veli. Hän oli naimisissa valokuvaaja Lee Millerin kanssa. Oliver, Roger ja Jonathan Penrose ovat hänen veljenpoikiaan. == Lähteet == Luokka:Englantilaiset taidemaalarit Luokka:Englantilaiset runoilijat Luokka:Brittiläiset historioitsijat Luokka:Surrealistit Luokka:Vuonna 1900 syntyneet Luokka:Vuonna 1984 kuolleet
Suomen Kustannusyhdistys

Suomen Kustannusyhdistys r.y. (SKY) on vuonna 1858 perustettu suomalaisten kirjankustantajien yhteistyö- ja edunvalvontajärjestö. Yhdistys valvoo jäsentensä ammatillisia etuja ja edistää kustannustoimintaa, kirjallisuuden levitystä, lukemisharrastusta sekä sananvapautta. Kustannusyhdistyksellä on jäsenenä noin sata kirjankustantajaa, jotka vastaavat 80 % Suomen kaupallisesti kustannetuista kirjanimikkeistä ja 75 % niiden myynnistä. Yhdistys tukee kustantajien toimintaa muun muassa erilaisten tapahtumien, kuten Helsingin kirjamessujen avulla. Lisäksi se kokoaa tilastotietoa kirja- alasta ja tukee tutkimustyötä. Yhdistyksen vuonna 1983 opetusministeriön kanssa perustama Suomen Kirjasäätiö jakaa vuosittain Finlandia-, Tieto- Finlandia- ja Finlandia Junior -palkinnot. Lokakuussa 1944 ja lokakuussa 1945 kustannusyhdistys lähetti kirjakaupoille kaksi kirjettä, joissa pyydettiin lopettamaan yhteensä 288 teoksen myynti. Myöhemmin näistä kirjoista on käytetty nimitystä kielletyt kirjat. 150-vuotisjuhlavuonnaan 2008 kustannusyhdistys järjesti Hannu Taanilan juontamia kirjojen esittelytilaisuuksia G18:n juhlasalissa nimellä Taanilan sauna. == Lähteet == == Aiheesta muualla == * Yhdistyksen sivut Luokka:Kustannustoimi Luokka:Suomalaiset järjestöt Luokka:Elinkeinoelämän järjestöt
Peter Lee

Peter Nicholas Lee (s. 21. marraskuuta 1943) on englantilainen shakinpelaaja. https://ratings.fide.com/profile/400394 Hän syntyi Lontoossa ja opiskeli Oxfordin yliopistossa. Lee voitti shakin Britannian-mestaruuden vuonna 1965. Hän edusti maataan shakkiolympialaisissa vuosina 1966, 1968 ja 1970. Myöhemmällä iällään hän on menestynyt tyystin toisenlaisessakin lajissa, bridgessä. == Lähteet == ==Aiheesta muualla== * Luokka:Englantilaiset shakinpelaajat Luokka:Vuonna 1943 syntyneet Luokka:Elävät henkilöt
Suomen Kirjasäätiö

Suomen Kirjasäätiö sr on Suomen Kustannusyhdistyksen ja opetusministeriön vuonna 1983 perustama säätiö. Sen tehtävänä on edistää ja tukea kirjallisuutta ja lukemista Suomessa. Säätiö jakaa vuosittain kaunokirjallisuuden, tietokirjallisuuden sekä lasten- ja nuortenkirjallisuuden Finlandia-palkinnot ja rahoittaa myös muita kirjallisuuspalkintoja. Säätiön pääsihteeri on Elina Lahdenkauppi. ==Palkinnot== Säätiö jakaa seuraavat palkinnot: * Kaunokirjallisuuden Finlandia vuodesta 1984 * Tietokirjallisuuden Finlandia vuodesta 1989 * Lasten- ja nuortenkirjallisuuden Finlandia vuodesta 1997 Säätiö on mukana myös Äidinkielen opettajain liiton järjestämässä Pikku- Finlandia-kilpailussa, joka on vuodesta 1984 toisen asteen oppilaille tarkoitettu kilpailu parhaasta kirjallisuusaiheisesta esseestä. Lisäksi säätiö rahoittaa seuraavat palkinnot: * Eino Leinon palkinto, valinnan tekee Eino Leinon Seura * Mikael Agricola -palkinto on Suomen kääntäjien ja tulkkien liiton palkinto ansioituneelle kääntäjälle * ja on mukana jakamassa Alvar Renqvist -palkintoa, tunnustus ansioituneelle kustannustoimittajalle sekä Jarl Hellemann -palkintoa, joka jaetaan vuosittain korkeatasoiselle suomennetulle kaunokirjalliselle teokselle. Säätiö on rahoittanut myös Topelius-palkintoa 1987–1996 ja jakoi Rudolf Koivu -palkinnon 1986–1996. ==Lähteet== Luokka:Suomalaiset säätiöt Luokka:Suomen kirjallisuus
Nettovarallisuus

Nettovarallisuus on yritysverotukseen liittyvä termi. Nettovarallisuus saadaan vähentämällä yrityksen varoista yrityksen velat. Nettovarallisuutta käytetään mm. yritystulon pääomatulo-osuutta laskettaessa (henkilöyhtiöiden verotus) ja osinkotulon verottoman osuuden selvittämiseen (osakeyhtiön verotus). Yritysverotuksessa nettovarallisuus lasketaan varojen arvostamisesta verotuksessa annetun lain (1142/2005) mukaan.Osinkotulojen verotus - saajana omistajayrittäjä VerohallintoLakivarojen arvostamisesta verotuksessa: Yhtiön nettovarallisuus Finlex: 1142/2005 Tällöin varoiksi luetaan pysyvien vastaavien aineettomat ja aineelliset hyödykkeet sekä sijoitukset ja vaihtuvien vastaavien vaihto-omaisuus, saamiset, rahoitusarvopaperit sekä rahat ja pankkisaamiset. Vastaavasti veloiksi luetaan taseen vastattaviin vieraaksi pääomaksi merkityt erät. Laskentaan on laissa määritelty vielä erikseen poikkeukset, joten nettovarallisuuslaskelmassa käytettävät arvot voivat poiketa tasearvoista. ==Lähteet== Luokka:Varallisuus Luokka:Tuloverotus Suomessa Luokka:Seulonnan keskeiset artikkelit
Gyges (Lyydia)

Gyges () oli historiallinen kuningas, josta kerrottiin kuitenkin myös myyttisiä tarinoita. Hän hallitsi Vähän-Aasian Lyydiassa noin 680–644 eaa. ja oli mermnadien hallitsijasuvun perustaja, johon kuului viisi sukupolvea myöhemmin myös rikkauksistaan kuuluisa kuningas Kroisos. Gygeen valtaannoususta on olemassa antiikin lähteissä useita hyvinkin erilaisia tarunomaisia kertomuksia. Erityisesti Platonin versiota, jossa Gyges nousee paimenesta Lyydian kuninkaaksi näkymättömäksi tekevän sormuksen avulla, on antiikista nykyaikaan tultaessa käsitelty moneen otteeseen kirjallisuudessa. == Historiallinen tausta == Tyranniksi kutsuttu Gyges oli kantaisä lyydiaa puhuneille mermnadeille, mutta hänen alkuperänsä on jäänyt epäselväksi. Hän sai Lyydian kuninkuuden avioliiton kautta murhaamalla edeltäjänsä Kandauleen ja naimalla tämän leskeksi jääneen puolison. Hänen hallituskaudellaan käytiin sota joonialaisia Miletoksen ja Smyrnan kaupunkeja vastaan ja Kolofon valloitettiin, mutta muuten Herodotoksen mukaan suurempia ihmeitä ei tapahtunut. Lisäksi hän salli monien joonialaisten ja kaarialaisten alamaistensa liittyä palkkasotureiksi Egyptin faaraon Psammetikin armeijaan,Herodotos: Historiai ('Herodotoksen historia') 2.152 (engl. käännös). ja sen ansiota hän vaurastui ja tuli tunnetuksi rikkauksistaan, joita hän sitten antoi runsaskätisesti Delfoin oraakkelille pyhityslahjoina. Kimmerialaiset, indoeurooppalainen paimentolaiskansa, joita vastaan Gyges kävi sotavaunujen ja falangien kanssa, uhkasivat hänen valtaansa. Gyges haki turvaa Assyrian kuningas Assurbanipalilta, jolle hän alistui vasalliksi ja maksoi veroa. Kimmerialaisten paine hellitti hetkesi alkaakseen uudelleen, kun Gygeen liitto assyrialaisten kanssa purkautui. Nämä valloittivat Lyydian pääkaupungin Sardiin sen jälkeen, kun Gyges oli yrittänyt kohdata heidät armeijansa kanssa ilman menestystä ja saanut surmansa taistelussa. Hänen perustamansa mermnadien hallitsijasuku pysyi kuitenkin vallassa, joskin hänen poikansa Ardys hallitsi valtakuntaa Assyrian vasallina. == Lähteet == Luokka:Lyydian kuninkaat
Strontium 90

Strontium 90 oli entisen Gong-basisti Mike Howlettin lyhytaikainen kokoonpano 1976–1977. Kokoonpano syntyi demoäänityksiä varten hänen uusista punk- vaikutteisista lauluistaan. Demosessioon osallistuivat Sting (oik. Gordon Mathew Sumner), Andy Summers ja Stewart Copeland (ent.Curved Air) Howlett tunsi Stingin tuolloisen musiikkikustantamossa työskentelevän tyttöystävänsä kautta tämän nähtyä Stingin keikalla. Andy Summers oli Howlettille tuttu ammatti- ja sessiokitaristi. Sting suositteli Copelandia tilatun rumpalin saadessa yllättäen kiertuetarjouksen muualle. Strontium 90 muistetaankin myöhemmin The Police -yhtyeessään kansainvälisen läpimurron tehneiden Stingin, Summersin ja Copelandin ensimmäisenä yhteisenä studiosessiona. The Police toimi tähän aikaan kitaristinaan Henry Padovani. Kokoonpano soitti ensimmäisen konserttinsa 28. toukokuuta 1977 Pariisissa tapahtumassa, joka oli suunniteltu Gong-yhtyeen entisten jäsenten yhtyeiden ja projektien sekä sirkustaiteilijoiden ympärille itse yhtyeen ollessa pääesiintyjä eri kokoonpanoissaan.Miles Copeland The Police - A Visual Documentary 1981 Omnibus Press Howlett lähetti demonauhan useisiin merkittäviin levy-yhtiöihin huonoin tuloksin. Jälkeenpäin Virgin- levy-yhtiön toinen perustaja Simon Draper hämmästeli päästettyä tilaisuutta, mutta Howlett toteaa: "Tiedän miksi niin kävi. Punkia oli joka paikassa, eikä kukaan halunnut kuunnella yhtyettä, jossa soittivat Gong- ja Curved Air -miehet, monien nimien kanssa soittanut sessiomuusikko ja tuntematon suuruus. Niinpä hajotin yhtyeen ja siirryin tuottajaksi."Strontium 90 - Police Academy - albumin kansivihko Demosessio sekä yllä mainittu miksauspöydästä äänitetty konsertti on julkaistu 1997 Strontium 90:n albumina Police Academy (Pangaea Records/Ark 21). ==Albumin kappaleet== # Visions of the Night - 2:56 (Sting) # New World Blues - 4:00 (Howlett) # 3 O'Clock Shot live - 5:17 (Sting) # Lady of Delight - 4:26 (Howlett) # Electron Romance - 5:05 (Howlett) # Every Little Thing She Does Is Magic - 3:18 (Sting) # Towers Tumbled - 5:30 (Howlett) # Electron Romance live - 7:50 # Lady of Delight live - 4:20 "Every Little Thing She Does is Magic" on Stingin yksin keväällä 1976 Howlettin kodissa tekemä demo. Kappaleesta tuli yksi The Policen albumin Ghost in the Machine lauluista ja singlehitti. Muista kappaleista "Visions of the Night" päätyi The Police single "Walking on the Moon" b-puoleksi. "3 O' Clock Shot" - kuului myös The Policen alkuajan lavaohjelmistoon. Sting sanoi myöhemmin kuuluttaneensa "Visions of the Nightin" nimellä "3 O' Clock S**t" Message in a Box - The Complete Recordings" CD-kokoelman kirja ==Lähteet== Luokka:1970-luvun yhtyeet ja sooloartistit Luokka:Brittiläiset yhtyeet
Liperin vanha kunnantalo

Liperin vanha kunnantalo on Liperin kirkonkylän keskustassa oleva vuonna 1903 valmistunut jugendrakennus, joka on toiminut kunnanvirastona. 1990-luvulta lähtien kunnantalon kohtalo on ollut avoin ja talo on ollut kiistelyn kohteena. Sen suojelua on kannatettu kulttuuri- ja rakennushistoriallisten arvojen takia. Purkamista on vaadittu sillä perusteella, ettei talolla ole riittävästi suojeluarvoa ja se on päässyt huonokuntoiseksi. Liperin kunnanvaltuusto teki päätöksen talon purkamisesta, mutta Kuopion hallinto- oikeus kumosi sen. Kunnanvaltuusto päätti 2007 jättää vanhan kunnantalon kaavoituksessa ilman suojelumerkintää. Kuopion hallinto-oikeus kumosi tämän päätöksen. Muun muassa Liperin Pitäjätalo -yhdistys sekä Pohjois-Karjalan ympäristökeskus ovat vaatineet rakennuksen suojelemista.Pohjois-Karjalan Radio 5.5.2008 http://www.karjalanmaa.fi/tarkennus.php?lehti=791&id;=4183 Karjalan Maa 20.6.2006 Kunnantalo sai suojelupäätöksen keväällä 2009,Liperin vanha kunnantalo suojeluun, Yle 2.4.2009, viitattu 15.8.2017 ja se peruskorjattiin kesällä 2012. Tiedosto:Liperi_vanha_kunnantalo.JPG|Liperin vanha kunnantalo. Tiedosto:Liperi_vanha_kunnantalo_portaali.jpg|Yksityiskohta kunnantalon jugendtyylisestä sisäänkäynnistä eli portaalista. ==Lähteet== ==Aiheesta muualla== * Vanha kunnantalo remontoidaan lähivuosina, Yle 20.9.2010 Luokka:Liperin rakennukset ja rakennelmat Luokka:Suomen kunnantalot
Iđut

Iđut AS on norjalainen kustantaja, joka sijaitsee Porsangin Pillavuonon Ikkaldasissa. Yhtiö julkaisee romaaneja, yleiskirjallisuutta, musiikkia ja elokuvia sekä lasten-, oppi- ja koulukirjoja. Se myös julkaisee nuorille tarkoitettua aikakauslehteä nimeltä Š, jonka päätoimittaja on Máret Ánne Sara. Vaikka yhtiön päätyökieli on pohjoissaame, sen julkaisuissa käytetään myös luulajan- ja eteläsaamea, Ruijan murteita ja norjaa. Vuodesta 2006 yhtiön johtaja on ollut Åge Persen ja päätoimittaja Nan Persen. ==Musiikki== *Mari Boine & Aŋŋel nuorat, Juovllaide (IMC 871, 1987) *Karen Anne Buljo, Ábifruvvá (ICD 062, 2007) *Torgeir Vassvik, Sáivu, joiku/jazz, tuottajana Arve Henriksen (ICD 061, 2006) *Lars-Ánte Kuhmunen, Birrasis, tuottajana Georg Buljo (ICD 052) *Karine Jacobsen ja Kine Johansen, Kadonu Ioru Ruijan murteella tehty popmusiikki (ICD 053) *Ole Larsen Gaino, Luođis luohtái 3 (ICD 051) *Tenonrannan nuoret, Deatnogátte Nuorat – Buoremusat (the best of...) (ICD 011) *Johan A. Andersen, Hoi hoi, mun lávlestan (ICD 991) *Elen Inga Eira Sara, Mathis M. Gaup ja Ole Larsen Gaino, Luođis luohtái 2 (ICD 972) *Ella Holm Bull, Laavlomh maanide (ICD 973) *Tenonrannan Irene Pettersen ja Tore S. Aslaksen, Deatnogátte Irene ja Tore (ICD 971) *Ella Holm Bull, Jåvle-laavlomh joululauluja (ICD 962, 1997) *Mr. Swingstang (Jostein Johansen), Mr. Swingstang (ICD 961) *Marit Hætta Øverli, Ohcame tuottajana Svein Dag Hauge (ICD 942) *Frode Fjellheim Jazz Joik Ensemble, Saajve Dans (ICD 943) *Marie Kemi, Anne Kristine Gaup ja Lennart Kullgren, Mun gal máhtán (ICD 941) *Sverre Porsanger ja Tone Åse, Lávlu lávlla, kirjailijana Eino Leino (kääntäjänä Pekka Sammallahti (ICD 932, 1993) *Orbina (Leif Isak Eide Nilut/Roger Ludvigsen/Bjørn Ole Rasch), Orbina (ICD 931, 1993) *Elen Inga Eira Sara, Ole Larsen Gaino, Inga Gaup Tornensis ja Mathis M. Gaup, Luođis luohtái (ICD 921) *Frode Fjellheim, Mijjen vuelieh (ICD 911) *Mari Boine, Gula gula (ICD 891) *Sáve (Magnus Vuolab/Ellen Vuolab), Ále mana vuos (ICD 041) ==Aiheesta muualla== *idut.no Luokka:Norjalaiset levy-yhtiöt
Penrose

Penrose on muun muassa seuraavien henkilöiden sukunimi: * Lionel Penrose (1898–1972), englantilainen psykiatri, geneetikko, matemaatikko ja shakkiteoreetikko * Jonathan Penrose (1933–2021), englantilainen shakkimestari, Lionel Penrosen poika * Oliver Penrose (s. 1929), englantilainen matemaatikko , Lionel Penrosen poika * Roger Penrose (s. 1931), englantilainen fyysikko ja matemaatikko, Lionel Penrosen poika, Nobelin fysiikanpalkinnon saaja * Roland Penrose (1900–1984), englantilainen taidemaalari, runoilija ja historioitsija, Lionel Penrosen veli * Tricia Penrose (s. 1970), englantilainen näyttelijä ja laulaja.
Miehenä olemisen taito

Miehenä olemisen taito on Thomas Finkin vuonna 2006 ilmestynyt tapaopas miehille. Kirjan on suomeksi toimittanut Juha Virkki ja kustantanut vuonna 2008 Atena. Alkukielellä teoksesta on ilmestynyt päivitetty laitos vuonna 2008. == Aiheesta muualla == * Kustantajan sivut. * Heisi Pyhälahti: Sudenpentujen käsikirja miehenä olemiseen. Turun sanomat 2.5.2008. Luokka:Kirjat käytös- ja tapatiedosta Luokka:Brittiläiset tietokirjat Luokka:Mieskulttuuri Luokka:Vuoden 2006 kirjat
Yhdistyneiden kansakuntien päämaja

[ { "type": "ExternalData", "service": "geomask", "ids": "Q11297", "properties": {"fill":"#ffffff", "fill-opacity": 0.9, "stroke": "#ff0000", "stroke-width": 1} }, { "type": "ExternalData", "service": "geoshape", "ids": "Q2901276", "properties": {"fill": "#0000ff", "stroke": "#0000ff", "stroke- width": 2, "title": "Dag Hammarskjöldin kirjasto"} }, { "type": "ExternalData", "service": "geoshape", "ids": "Q7888512", "properties": {"fill": "#ff0000", "stroke": "#ff0000", "stroke-width": 2, "title": "Sihteeristön rakennus"} }, { "type": "ExternalData", "service": "geoshape", "ids": "Q113390701", "properties": {"fill": "#00ff00", "stroke": "#00ff00", "stroke-width": 2, "title": "Yleiskokouksen rakennus"} } ] Yhdistyneiden kansakuntien päämaja on Manhattanilla New Yorkissa, Yhdysvalloissa sijaitseva rakennuskompleksi. Se rakennettiin vuosina 1949–1950 ja se on toiminut YK:n päämajana vuodesta 1950 alkaen. Vaikka se on Yhdysvaltain maaperällä, päämajaa pidetään kansainvälisenä alueena. Vuosina 1946–1952 YK:n päämaja sijaitsi Lake Successissa Long Islandilla ennen muuttoa Manhattanille. Vuonna 2008 aloitettiin jo 13 vuotta suunnitteilla ollut päämajan 1,2 miljardia euroa maksava kunnostus, jonka myötä sen on tarkoitus muuttua modernimmaksi, turvallisemmaksi ja ympäristöystävällisemmäksi rakennukseksi. 2000-luvun alussa pääsihteeri Kofi Annan julisti päämajan savuttomaksi tilaksi. == Lähteet == == Aiheesta muualla == * Architectural Digest -lehden video rakennuksesta Luokka:Manhattanin pilvenpiirtäjät Luokka:Midtown (Manhattan) Päämaja Luokka:Oscar Niemeyerin suunnittelemat rakennukset
Stefano Ticci

Stefano Ticci (s. 13. toukokuuta 1962) on italialainen rattikelkkailija, joka saavutti yhdessä Günther Huberin kanssa kahden miehen kelkan olympiapronssia Lillehammerissa 1994. Hän oli ollut mukana jo Albertvillen kisoissa kaksi vuotta aiemmin. ==Lähteet== *sports123.com: Rattikelkkailun arvokisatilastoja Luokka:Italialaiset rattikelkkailijat Luokka:Italialaiset olympiamitalistit Luokka:Vuonna 1962 syntyneet Luokka:Elävät henkilöt
Francis Tyler

Francis William Tyler (11. joulukuuta 1904 – 11. huhtikuuta 1956) oli yhdysvaltalainen rattikelkkailija Tyler saavutti neljän miehen kelkkailussa olympiakultaa Sankt Moritzissa 1948 yhdessä Patrick Martinin, Edward Rimkusin ja William d'Amicon kanssa. Tyler kuoli sydäninfarktiin vuonna 1956. Luokka:Yhdysvaltalaiset rattikelkkailijat Luokka:Yhdysvaltalaiset olympiavoittajat Luokka:Vuonna 1904 syntyneet Luokka:Vuonna 1956 kuolleet
Tuhkakylän koulu

Tuhkakylän koulu oli Sotkamossa Tuhkakylässä sijaitseva peruskoulu. Koulu perustettiin vuonna 1907 ja lopetettiin keväällä 2010. Koulussa toimi luokka- asteet esikoulusta 6. luokkaan ja kaksi opettajaa. Loppuvaiheessa koulussa opiskeli noin 19 oppilasta. == Aiheesta muualla == * Tuhkakylän koulu julkiseen myyntiin? Yle.fi 23.5.2011. Luokka:Sotkamon oppilaitokset Luokka:Suomen peruskoulut Luokka:Entiset suomalaiset oppilaitokset
UNAMID

UNAMID () oli Yhdistyneiden kansakuntien ja Afrikan unionin yhteinen rauhanturvaoperaatio Darfurissa, Sudanissa. Sen toimeenpano vahvistettiin 31. heinäkuuta 2007 YK:n turvallisuusneuvoston päätöksellä. Operaation tehtävänä oli vakauttaa konfliktin koettelema Darfur rauhanneuvotteluiden jatkuessa. Operaatiolla oli alustavasti vuoden toimeksianto 31. heinäkuuta 2008 loppuun, mutta YK pidensi sitä lisävuodella turvallisuusneuvoston päätöksellä. Operaatio päättyi 31. joulukuuta 2020. Joukkojen levitys alueelle alkoi lokakuussa 2007. Johtava, noin 9 000 sotilaan vahvuinen UNAMIS (African Union Mission in Sudan) yhdistettiin 31. joulukuuta YK:n joukkoihin, ja yhdessä ne muodostavat 19 555 hengen suuruisen operaation, UNAMID:n. Henkilöstöön kuului 360 sotilastarkkailijaa, 3 772 kansainvälistä poliisia ja 19 erikoispoliisiyksikköä, joista jokaisessa oli 140 poliisia. Joukoille myönnettiin oikeudet käyttää tarvittaessa voimaa siviiliväestön puolustamisessa. UNAMID oli ensimmäinen YK:n ja Afrikan unionin yhteisoperaatio ja samalla suurin rauhanturvaoperaatio. 31. elokuuta 2008 joukkojen todellinen määrä Darfurissa oli 10 337, joista 8 315 on sotilaallisia joukkoja, 177 sotilastarkkailijoita, 1 845 poliiseja ja 204 YK:n vapaaehtoisia. 10\. lokakuuta 2008 joukkojen määrä oli noussut 10 527:ään. Operaatiolla oli valtuutus 26 000 vahvuisiin joukkoihin, mutta tavoitteeseen päästiin hitaasti. Alueelle odotettiin 3 600 uutta rauhanturvaajaa vuoden 2008 loppuun mennessä. Vuonna 2016 operaatioon oli valtuutettu osallistumaan yhteensä 19 248 vahvuiset joukot, joista sotilaallisia joukkoja 15 845, poliisihenkilökuntaa 1 583 ja lisäksi 13 poliisierikoisyksikköä, joista jokaisessa palvelee 140 henkilöä. Operaation budjetti ajalle 1. heinäkuuta 2008 – 30. kesäkuuta 2009 oli 1 569,26 miljoonaa Yhdysvaltain dollaria. Kaudelle heinäkuusta 2016 kesäkuuhun 2017 budjetti oli 1 039,57 miljoonaa dollaria. ==Osallistujamaat== 12\. elokuuta 2007 Afrikan unionin puheenjohtaja Alpha Oumar Konaré ilmoitti olevan todennäköistä, että operaatiosta tulee täysin afrikkalaisten joukkojen muodostama. Seuraavat maat kuitenkin varmistivat osallistuvansa operaation jossain vaiheessa: * Alankomaat * Bangladesh * Burkina Faso * Djibouti * Egypti * Etiopia * Ghana * Indonesia * Irlanti * Japani * Jordania * Kamerun * Kiina * Malesia * Nepal * Nigeria * Norja * Pakistan * Ranska * Ruanda * Ruotsi * Senegal * Suomi * Tansania * Tanska * Thaimaa * Uganda * Yhdistynyt kuningaskunta ==Lähteet== ==Aiheesta muualla== * UNAMID-operaation verkkosivut Luokka:Rauhanturvaoperaatiot
Vobiscum Satanas

Vobiscum Satanas on ruotsalaisen black metal -yhtye Dark Funeralin toinen studioalbumi. == Kappaleluettelo == # # # # # # # # == Albumilla soittavat muusikot == * Lord Ahriman – kitara * Emperor Magus Caligula – basso ja laulu * Alzazmon – rummut * Typhos – kitara == Aiheesta muualla == * * Luokka:Vuoden 1998 albumit Luokka:Dark Funeralin albumit
Kalevi Rahikainen

Kalevi Ferdinand Rahikainen (3. huhtikuuta 1927 Koskenpää - 9\. huhtikuuta 1992 Espoo) oli suomalainen runoilija. Rahikainen julkaisi esikoisrunokokoelmansa Hyvää huomenta vuonna 1958. Samoihin aikoihin hän liittyi myös jäseneksi taiteilijaryhmä Kiilaan. Rahikaisen runojen aiheina olivat sodanvastaisuus, kansalaissodan muistot ja myös kuoleman ja katoavaisuuden teemat. Rahikainen kirjoitti vappu- ja joulurunoja eri ammattiyhdistyslehtiin (Palkkatyöläinen, Rakentaja, Ahjo) ja hän toimi myös 1960-luvulta lähtien Porissa ilmestyneen Satakunnan Työ -lehden kolumnistina. Rahikainen julkaisi monet runokokoelmistaan omakustanteina, sillä hän halusi saada ne nopeasti julkaistua, ja lisäksi hänellä oli itsellään kirjapainoalan työkokemusta ja myös painokone käytettävissä. Omakustannekirjojen painosmäärät jäivät kuitenkin materiaalikulujen vuoksi pieniksi, keskimäärin noin 1000 kappaleeseen. == Teoksia == * Hyvää huomenta!, runoja. Omakustanne, Helsinki 1958 * Kuin maa: Valikoima kauneimpia runoja. Omakustanne, Helsinki 1958 * Aurinko on vielä nuori, romaani. Karisto 1962 * Vaiti minussa, runoja. Akateeminen kustannusliike, Helsinki 1962 * Kaikki se: Uusiromanttinen romaani kesästä ja rakkaudesta. Karisto 1966 * Paikka maassa, runoja. Omakustanne, Helsinki 1969 * Asiakirja: Kirjeet, asiat, säkeet, omistukset. Omakustanne, Helsinki 1970 * Pois päin, runoja. Omakustanne, Helsinki 1972 * EKAlogia, juhlaruno, piirrokset Elisabeth Rahikainen. EKA-market, Kannelmäen tavaratalo, Helsinki 1973 * Minä, Urho ja Mao, romaani. Weilin & Göös 1973 * Välähtää ikuinen silmissä, runoja. Weilin & Göös 1977 * == Lähteet == * * Pekkarinen, Immo: Heräjä taas laula nouse – Kalevi Rahikaisen tuotannosta == Aiheesta muualla == * Immo Pekkarinen: Kalevi Rahikainen 1927–1992. Luokka:Suomalaiset runoilijat Luokka:Vuonna 1927 syntyneet Luokka:Vuonna 1992 kuolleet
Sisilialainen barokki

Sisilialainen barokki on barokkiarkkitehtuurin Sisilian saarella, Italiassa, kehittynyt tyylisuunta, joka vaikutti 1600- ja 1700-luvuilla. Sisilialainen barokki nousi nopeasti kukoistukseen, kun Sisiliassa jouduttiin laajoihin uudelleenrakennustöihin vuoden 1693 maanjäristyksen jälkeen. Aiemmin barokkityyliä oli käytetty Sisiliassa lähinnä paikallisesti, ja se oli kehittynyt alueen arkkitehtuurista ilman suurempaa vaikutusta Italian kuuluisilta barokkiarkkitehdeilta. Maanjäristyksen jälkeen monet Roomassa opiskelleet paikalliset arkkitehdit saivat mahdollisuuden kehittää barokkiarkkitehtuuria, joka oli suosittua muualla Italiassa. Paikallisten arkkitehtien työ ja uusi arkkitehtuurin tyyli inspiroi monia muita sisialaisia arkkitehteja seuraamaan uutta tyyliä. Vuoden 1730 tienoilla sisialaiset olivat jo kehittäneet barokkityylin omaan selvään suuntaansa. Heidän ansiostaan saaren taide muuttui edelleen persoonallisempaan ja alueellisempaan tyyliin. Sisialainen barokki korvautui hiljalleen 1780-luvulta eteenpäin uusklassismilla. Erityisen koristeellinen sisialainen barokki oli suosiossa noin 50 vuotta. Se heijasti saaren yhteiskuntajärjestystä aikana, jolloin se oli nimellisesti Espanjan alaisuudessa. Todellisuudessa saarta hallitsi ylimystö, jonka käsiin pääosa maanviljelyyn perustuvasta taloudesta oli keskittynyt. Barokki Luokka:Barokin arkkitehtuuri
Skotlannin parlamentti

Skotlannin parlamentti (engl. Scottish Parliament, gaeli. Pàrlamaid na h-Alba, skot. Scots Pairliament) on vuonna 1999 perustettu Skotlannin yksikamarinen itsehallintoelin Edinburghissa. Siitä käytetään Britanniassa ajoittain nimeä Holyrood sijaintinsa mukaan. Parlamenttiin kuuluu 129 vaaleilla nelivuotiskaudeksi valittua edustajaa. Parlamentaarista työtä tehdään 19 komiteassa. Parlamentin istuntoja voi seurata suorina lähetyksinä Scottish Parliament TV -kanavalla, jota parlamentti ylläpitää. == Historia == Parlamentin perustamisesta päätettiin vuoden 1997 kansanäänestyksellä. Se päättää monista Skotlantia koskevista asioista kuten koulutuksesta ja terveydenhuollosta, muttei ole samassa asemassa kuin Westminsterin parlamentti. Skotlannin parlamentti aloitti toimintansa 1999. Vuosina 1999–2004 parlamentti kokoontui Skotlannin kirkon käyttämässä kokoontumistilassa. Parlamentti on kokoontunut syksystä 2004 lähtien Edinburghin Holyroodissa katalonialaisen Enric Mirallesin suunnittelemassa rakennuksessa, jonka arkkitehtuuri on herättänyt runsaasti keskustelua ja mielipiteitä suuntaa ja toiseen. == Viimeisimmät vaalit == Edelliset vaalit pidettiin 5. toukokuuta 2016. Äänioikeus oli ensimmäistä kertaa 16-vuotiailla. Suurin puolue on Skotlannin itsenäisyyttä kannattava Skotlannin kansallispuolue (SNP), joka sai 63 paikkaa.Skotlannin kansallispuolue menetti enemmistönsä, Labourille tappio YLE Uutiset, 6.5.2016 konservatiivit sai 31 paikkaa ja Työväenpuolue 24 paikkaa. Lisäksi vihreät saivat kuusi paikkaa ja liberaalidemokraatit viisi paikkaa. Sitoutumaton ehdokas sai yhden paikan. Toukokuussa 2016 parlamentin puhemieheksi valittiin Ken Macintosh, joka oli ensimmäinen työväenpuolueesta tuleva puhemies. == Galleria == Tiedosto:Her Majesty Queen Elizabeth II at the opening of the Scottish Parliament.jpg|Kuningatar Elisabet II parlamentin avajaisissa 1999. Vasemmalla Skotlannin ensimmäinen pääministeri Donald Dewar ja oikealla ensimmäinen puhemies David Steel. Tiedosto:Wfm scottish parliament construction.jpg|Parlamenttitalon rakennustyömaa vuonna 2004. Tiedosto:Scottish Parliament building, Holyrood.jpg|Skotlannin parlamenttitalo Tiedosto:The Queen at the Scottish Parliament.jpg|Skotlannin kruunu parlamentin istuntokauden avajaisissa vuonna 2011, joihin myös kuningatar ottaa osaa. ==Lähteet== == Aiheesta muualla == Luokka:Skotlannin politiikka Luokka:Itsehallintoalueiden parlamentit
Pistetalo

Pistetalo on asuinkerrostalo, jossa on vain yksi porrashuone. Porrashuoneeseen liittyy useita päällekkäisissä tasoissa olevia itsenäisiä asuinhuoneistoja. Porraskäytävä on sijoitettu yleensä rakennuksen keskelle. Yhdessä kerroksessa voi olla enemmän asuntoja kuin lamellitaloissa. Korkeaa pistetaloa nimitetään tornitaloksi. == Lähteet == Luokka:Talotyypit sv:Flerbostadshus#Punkthus
Juha Hakola (jalkapalloilija)

Juha Pekka Hakola (s. 27. lokakuuta 1987 Espoo) on suomalainen jalkapalloilija.Juha Hakola Soccerway-sivustolla Hän on pelipaikaltaan laitahyökkääjä. Hakola valittiin Viron Meistriliigan vuoden pelaajaksi heti debyyttikaudellaan 2007. Vuonna 2007 hän kävi Espanjan La Ligan RCD Espanyolin testissä. Kaudeksi 2010–2011 Hakola siirtyi Alankomaiden Eredivisien Willem II Tilburgiin, mutta purki sopimuksensa kauden päätteeksi kun Willem II putosi Jupiler Leagueen.http://kymppipaikka.fi/2011/06/23/lampi-ja-hakola-jattavat- willem-iin/ Elokuun 2011 lopussa Hakola siirtyi unkarilaiseen Ferencvárosiin.http://www.yle.fi/urheilu/lajit/jalkapallo/ulkomaat/2011/08/hakola_teki_sopimuksen_unkarin_suurseuraan_2831573.html Pelattuaan kaudella 2013 Veikkausliigaa Kuopion Palloseurassa, hän teki tammikuussa 2014 sopimuksen Kyproksen jalkapalloliigassa pelaavan Aris Limassolin kanssa. Hakola on pelannut Suomen nuorten maajoukkueissa ja hän kuului alle 21-vuotiaiden maajoukkueen vakiorinkiin. A-maajoukkueessa hän pelasi toistaiseksi ainoan maaottelunsa helmikuussa 2009. ==Lähteet== Luokka:Suomalaiset jalkapalloilijat Luokka:Vuonna 1987 syntyneet Luokka:Elävät henkilöt
Päähuivi

Päähuivi on värillinen kaulan tai pään ympärillä pidettävä huivi.MOT Englanti 4.6 suomi-englanti. Päähuivia kutsutaan myös bandanaksi hindin kielen sanan badhnu mukaan. Nykyisin päähuivi viittaa puuvillaisiin tai joskus silkkisiin kangasneliöihin, joihin on painettu yksinkertaisia kašmir- tai pallokuvioita. Tavallisesti päähuivit ovat sivumitaltaan noin 55 senttiä vastaan 40 senttiä. Miehet pitävät niitä joko rintataskussa tai housujen etutaskussa. == Katso myös == * Durag * Huivi * Nenäliina == Lähteet == Luokka:Päähineet
Luettelo Lyydian kuninkaista

Vähässä-Aasiassa antiikin aikana kukoistaneen Lyydian – jota aiemmin kutsuttiin Maioniaksi – valtakuntaa hallitsi kolme hallitsijasukua. Näistä ensimmäinen on täysin myyttinen, kuten myös sitä seuraavan alkuosa. Kahdeksannesta vuosisadasta eaa. eteenpäin kertomuksiin alkaa kuitenkin sisältyä historiallisia tapahtumia niin, että lopulta kolmas ja viimeinen suku perustuu kokonaan todellisiin henkilöihin. == Atyadit / Tantalidit == Viidennellä vuosisadalla eaa. lounaisessa Vähässä-Aasiassa elänyt kreikkalainen historioitsija Herodotos nimesi Historiateoksensa ensimmäisessä kirjassa Maneen ja tämän pojan Atyksen Maionian ensimmäisiksi kuninkaiksi. Samoihin aikoihin Herodotoksen kanssa elänyt historioitsija Ksanthos ja myöhemmin ajanlaskumme alussa vaikuttanut Strabon nimesivät Tmoloksen ja hänen poikansa Tantaloksen Lyydian kuninkaiksi lähes samana ajanjaksona kuin mitä on mainittu Herodotoksen kirjassa. Yhdistävä tekijä näissä luetteloissa on Omfale, jonka molemmat lähteet nimeävät. Tämän vuoksi on oletettu, että luettelot käsittelevät samoja henkilöitä. Nimi Herodotoksen mukaan Nimi Strabonin mukaan Huomautus Manes Tmolos Kuoli härän puskemana Omfale Tmoloksen leski, joka seurasi miestänsä kuningattarena Atys Tantalos Tmoloksen (tai Zeuksen) ja Pluton poika Lydos Broteas Tantaloksen ja Dionen poika, heittäytyi hulluuden puuskassa tuleen, antoi nimensä lyydialaisille Tantalos II Broteaan poika, meni naimisiin Klytaimnestran kanssa, kuoli serkkunsa Agamemnonin surmaamana == Herakleidit / Tylonidit == Myytin mukaan toinen hallitsijasuku polveutuu Omfalen toisesta avioliitosta Herakleen kanssa, joiden poika Alkaios oli Beloksen isä, joka puolestaan oli Ninoksen, Assyrian tarunomaisen perustajan, isä. Lyydialaiset kutsuivat heitä tylonideiksi Herakleen orjanimen Tyloksen mukaan. Nimi (aka.) Kausi Herodotoksen mukaan Huomautus Agron 1216–? eaa. Ninoksen poika … 17 nimeltämainitsematonta kuningasta, joista kukin oli edeltäneen kuninkaan poika Ardys I (Ardysus I) 790–754 eaa. Edeltävän kuninkaan poika Alyattes I 754–740 eaa. Ardys I:n poika Meles (Myrsus) 740–728 eaa. Alyattes I:n poika Sadyattes I (Myrsilos, Kandaules) 728–711 eaa. Meleen poika, kuoli Gygeen murhaamana == Mermnadit == Gyges perusti väkivaltaisesti lyhytikäisen mutta mahtavan mermnadien hallitsijasuvun, jonka aikana Lyydia saavutti valtansa huipentuman Vähässä-Aasiassa, ja jonka olemassaolo päättyi Kroisoksen tappioon persialaiskuningas Kyyros II:ta vastaan. Vaikka hallitsijasuvun historiallisuus on todistettu, Herodotoksen antamien tietojen paikkansapitävyyttä on epäilty. Nykyään käytetyt ajanjaksot perustuvat poikkeavaan assyrialaiseen historiankirjoitukseen. Nimi Kausi Herodotoksen mukaan Kausi assyyrialainen Huomautus Gyges 710–672 eaa. ennen 668–644 eaa. Vallananastaja, joka nai Kandauleen lesken Ardys II (Ardysus II) 671–624 eaa. 643–624 eaa. Gygeen poika Sadyattes II 625–613 eaa. 623–613 eaa. Ardys II:n poika Alyattes II 613–556 eaa. 611–556 eaa. Sadyattes II:n poika, rahanlyönnin ”keksijä” Kroisos 555–541 eaa. Alyattes II:n poika Lyydian kuninkaat *
Brent Gretzky

Brent Gretzky (s. 20. helmikuuta 1972 Brantford, Ontario Viitattu 6.7.2014.) on kanadalainen jääkiekkoilija. Hän on toinen kuuluisan Wayne Gretzkyn veljistä, joka pelasi jääkiekkoa; toinen on Keith Gretzky. Brent on pelannut urallaan NHL:ssä vain 13 ottelua, joissa hän on tehnyt neljä pistettä. Gretzkyn veljekset ovat näin eniten pisteitä tehnyt veljespari 2 861 pisteellä. Gretzkyjen isä Walter opetti heitä pelaamaan jääkiekkoa. Brent siirtyi OHL:ään Belleville Bullsiin 1989–1990, jossa kolmen kauden näytöllä Tampa Bay Lightning varasi hänet NHL:n varaustilaisuudessa kolmannella kierroksella numerolla 49 vuonna 1992. Hän pelasi Tampa Bayssa 13 ottelua kausien 1993–1994 ja 1994–1995 aikana, ja pääsi kerran pelaamaan veljeään vastaan. Gretzky pelasi pitkän uran kierrellen alasarjoja. Hän on pelannut IHL:ssä, AHL:ssä, yhden kauden ECHL:ssä ja Itävallassa, sekä UHL:ssä. Kauden 2005–2006 jälkeen hän lopetti ammattimaisen pelaamisen. Tammikuussa 2008 Gretzky alkoi pelata kanadalaisessa seniorisarjassa kotikaupunkinsa Brantford Blastin joukkueessa. Joukkue voitti sarjan mestaruuden eli Allan Cupin samana keväänä. ==Lähteet== * ===Viitteet=== Luokka:Kanadalaiset jääkiekkoilijat Luokka:Tampa Bay Lightningin varaamat pelaajat Luokka:Vuonna 1972 syntyneet Luokka:Elävät henkilöt
PAX (verkkolehti)

Pax () on Sadankomitean ja Rauhanliiton jäsenlehti ja rauhanpoliittinen aikakauslehti. Pax on ilmestynyt verkossa maaliskuusta 2007 alkaen. Lehti kertoo tuoreimmat rauhanuutiset, tiedottaa rauhanjärjestöjen toiminnasta ja tapahtumista. Historian ensimmäinen PAX-lehti ilmestyi vuonna 1984. PAXin edeltäjä oli vuodesta 1980 ilmestynyt, Sadankomitean julkaisema Rauhanlietsoja. Jo tätä ennen, vuodesta 1974 Sadankomitea julkaisi aiemmin Rauhanliike-lehteä, joka oli Suomen ensimmäisiä järjestölehtiä. Nykyisin PAX ilmestyy 5 kertaa vuodessa, neljästi vuodessa verkkolehtenä ja kerran kesällä paperilehtenä, jota jaetaan festareilla. Lehden päätoimittajana toimii Eekku Aromaa. ==Aiheesta muualla== * Pax-verkkolehti Luokka:Suomalaiset verkkolehdet
Phil Pfister

Phil Pfister (s. 15. toukokuuta 1971) on yhdysvaltalainen voimamies. Hän voitti vuoden 2006 maailman vahvin mies -kilpailun Sanyassa, Kiinassa. Ennen vuoden 2006 voittoa Pfisterin parhaat sijoitukset samaisessa kilpailuissa olivat olleet neljännet sijat, jotka hän saavutti vuosina 1998 ja 2001. Hän kilpaili 17. huhtikuuta 2008 peliohjelmassa Are You Smarter Than a 5th Grader?. Luokka:Yhdysvaltalaiset voimamiehet Luokka:Vuonna 1971 syntyneet Luokka:Elävät henkilöt